CELEX: 62018TN0687
Language: hr
Date: 2018-11-20 00:00:00
Title: Predmet T-687/18: Tužba podnesena 20. studenoga 2018. – Pilatus Bank protiv ESB-a

21.1.2019   
            
            
               HR
            
            
               Službeni list Europske unije
            
            
               C 25/59
            
         
      Tužba podnesena 20. studenoga 2018. – Pilatus Bank protiv ESB-a
      (Predmet T-687/18)
      (2019/C 25/76)
      Jezik postupka: engleski
      
         Stranke
      
      
         Tužitelj: Pilatus Bank plc (Ta'Xbiex, Malta) (zastupnici: O. Behrends, M. Kirchner i L. Feddern, odvjetnici)
      
         Tuženik: ESB
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi odluku ESB-a od 10. rujna 2018. u skladu s kojom je njome određeno da Pilatus Bank plc mora komunicirati s ESB-om isključivo preko „nadležne osobe” ili da komunikaciji treba biti priloženo odobrenje „nadležne osobe”;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe devet tužbenih razloga.
      
                  1.
               
               
                  Prvim tužbenim razlogom ističe se da odluka ESB-a nema valjanu osnovu ni u nacionalnom ni u europskom pravu.
               
            
                  2.
               
               
                  Drugim tužbenim razlogom ističe se da je ESB povrijedio materijalna i postupovna prava tužitelja koja proizlaze iz Uredbe o jedinstvenom nadzornom mehanizmu, Povelje Europske unije o temeljnim pravima i vladavine prava, a osobito pravo na pristup spisu, pravo na korištenje pravnih sredstava, pravo na zastupanje od strane vanjskih savjetnika i pravo na povjerljivost komunikacije sa savjetnikom.
               
            
                  3.
               
               
                  Trećim tužbenim razlogom ističe se da je ESB povrijedio tužiteljevo pravo na djelotvoran pravni lijek.
               
            
                  4.
               
               
                  Četvrtim tužbenim razlogom ističe se da je ESB povrijedio načelo legitimnih očekivanja i pravne sigurnosti.
               
            
                  5.
               
               
                  Petim tužbenim razlogom ističe se da je ESB povrijedio načelo proporcionalnosti.
               
            
                  6.
               
               
                  Šestim tužbenim razlogom ističe se da je ESB zloupotrijebio ovlasti.
               
            
                  7.
               
               
                  Sedmim tužbenim razlogom ističe se da je ESB povrijedio obvezu urednog obrazlaganja odluke.
               
            
                  8.
               
               
                  Osmim tužbenim razlogom ističe se da je ESB povrijedio tužiteljevo pravo na saslušanje.
               
            
                  9.
               
               
                  Devetim tužbenim razlogom ističe se da je ESB povrijedio načelo nemo auditur.